text: Tre ud af otte deltagere fik medalje
  04 december 2016 kl. 18.41
  DM-stævnet i kunstskøjteløb blev en succes for den arrangerende klub. Tre ud af otte deltagere fra Vojens Skøjteklub fik medaljer.
  Det blev bl.a. til en guldmedalje og en af bronze i Solodans Basic Novice ved weekendens DM. Der var også sølv og bronze i henholdsvis Isdans Basic Novice og Junior damer sololøb.
  - Vi er meget tilfredse. Vi havde otte løbere med, så det er rigtig flot, at vi formår at få så mange medaljer hjem til klubben, siger formand Jette la Cour Landergren til TV SYD. 
  - Vores øvrige løbere har også fået rigtig fine placeringer, så vi er ovenud glade.
  - Selve stævnet er gået rigtig godt. Der har været god stemning hele vejen igennem, så det har været en rigtig god weekend i Vojens, siger Jette la Cour.
  